
Van új a nap alatt? Összehasonlító elemzés: szakértők és modern bizonyítási eszközök a nemzetközi bírói fórumok előtt

Kulcsszavak: mesterséges intelligencia; technológia; bizonyítás; eljárásjog
A jogtudomány és az igazságügyi szakpolitika már évek óta keresi a mesterséges intelligencia alkalmazhatóságának lehetőségeit az igazságszolgáltatásban. A kutatásomban azonban azt vizsgálom, hogy a bírói munka egyik részelemének, a tényállás megállapításnak a során milyen formában képzelhető el a mesterséges intelligencia alkalmazása. Kutatásom hipotézise az, hogy a technológia alkalmazása a bizonyítás során hasonló kérdéseket vet fel, mint a szakértői bizonyítás alkalmazása, ezért összehasonlító módszerrel elemeztem a kérdést. Amennyiben jogalkotók és a jogalkalmazók úgy döntenek, hogy élni kívánnak a technológia adta új lehetőségekkel, új eljárásjogi szabályokat kell elfogadni – ehhez nyújthatnak kiindulópontot a dolgozat kutatási eredményei.



